
REFERINTE ISTORICO-LITERARE 


„Nişte ţărani, de la ostentatia titlului si până la finalul cărții, mi se 
pare fresca cea mai indräzneatä si dramaticá a anilor nostri despre mediul 
rural. Prin tragica, máreata si ironica epopee a lui Dinu Sáraru, este 
restituit adevárul in toatá cruditatea lui, se face, cu alte cuvinte, dreptate 
unui individ ce nu poate dispărea din literatură. “ 

Eugen BARBU 


„Romanul lui Dinu Săraru Nişte ţărani mi se pare a fi Livada de 
vişini a satului românesc“. 
Cătălina BUZOIANU 


„Dinu Săraru este un voluptuos al povestirii. Înzestrat cu facultatea 
observaţiei, ca trăsătură superioară, talentul său este de a reînvia oameni 
şi scene de viaţă sătească, creând adevărate tablouri de gen. Rareori a 
descifrat cineva atât de subtil codul expresiei ţărăneşti, când omul de la 
tard îţi spune ceva, semnificând contrariul, ca în capitolul vizitei lui Craina 
la Näitä Lucean, de exemplu. Țăranul spune «Poftiti, poftiti!» şi-ţi închide 
usa în nas. El are o îndelungată experiență a raporturilor cu 
notabilitátile şi ştie că trebuie să recurgă la trucuri de mare suculentá. 
Autorul nostru se opreşte cu încântare asupra lor, făcând uneori largi 
paranteze. El jonglează cu timpii povestirii, ca un rafinat cunoscând 
întreaga partitură a artei sale, elaborată chiar în mediul țărănesc la 
care se aplică. De altfel, singura limită majoră în talentul autorului, 
atâta cât putem vedea în această primă carte, constă în exacerbarea 
povestirii în dauna construcției. Oricum, prin Nişte ţărani avem în Dinu 
Săraru un prozator de zile mari.“ 

Aurel DRAGOŞ MUNTEANU 


Apoi, când a apărut Nişte ţărani, în 1974, tema colectivizării fusese 
îngropată nu numai ca desuetă, dar căpătase trecerea rău famată a 
întregii literaturi proletcultiste, care făcuse apologia regimului totalitar, 

de la Mitrea Cocor la Setea. Ín scurt timp, si dupá ce prima impresie 
generatá — aceea de oratoriu funebru cántat la mormántul clasei 
táránesti — a fost depäsitä, s-a descoperit cu uimire nu numai un altfel 
de tip de roman, dar si o altä lume ruralä, desi volumul fäcea toate 
trimiterile la parametrii specifici ai prozei románesti traditionale. Desi era 
o carte despre trecut, Niste tärani s-a dovedit, in timp, o carte pentru mai 
tärziu. De la aparitia Morometilor, cu doud decenii mai inainte, constiinta 
criticii nu fusese mai violent contrazisá de o asemenea constructie 
imprevizibild, care, in plus, modificá tipologia umanitátii rurale. 

Íncet, incet, opera s-a rotunjit, si íntreg orizontul de asteptare al 
prozei s-a modificat, dar Niste tárani s-a dovedit o carte extraordinará 
si plurivalent semnificantä, in mai multe contexte socio-politice. 


Aureliu GOCI 


„Deosebirea, cáci existä una esentialä, dintre Morometii si Niste 
tärani, constä in modalitatea privirii: uimitä, chiar fermecatá de 
miracolul gándirii täränesti, la Preda, in primul volum, apoi ingrijoratä 
şi neliniştită în cel de-al doilea, nemiloasă şi chiar părând biciuitoare la 
Dinu Săraru, unde «spectacolul» îşi dezvăluie nu atât gratuitatea, cât 
neputinta de a mai reprezenta cu adevărat o alternativă existenţială... 
Încât, poate, mai exact ar fi să se vorbească nu atât despre o apartenenţă, 
cât despre o continuare. Nişte ţărani încheie, în fond, literatura despre 
satul tradiţional.“ 

Mircea IORGULESCU 


„Este un eveniment nu numai literar. Cartea aceasta este o carte de 
conştiinţă. O carte a unor mari şi tulburătoare adevăruri. O carte rară. 
În orice caz, o asemenea carte n-a mai apărut în ultimii ani. 

Nişte ţărani este romanul care nu anunţă, ci consacră un prozator. 
Un eveniment, aşadar, literar şi social. Un eveniment al conştiinţei. “ 


Adrian PĂUNESCU 


„Marin Preda a demonstrat că ţăranul e capabil de ironie. Dinu Săraru 
insistă asupra inocentei tipului rural, nu numaidecät viclean ori obstinat, 
ci onest şi prudent până la deplina edificare, aceasta venind la el când 
ezitarea şi amânarea nu mai sunt posibile, nu mai au nici un sens.“ 


Alexandru PIRU 

Se cuvine acum cánd, dupá alte douá romane ce i-au adus o 
neobisnuitá popularitate, i-au confirmat si i-au potentat insusirile 
debutului, sá spunem cá Niste tárani nu rámáne, ín perspectiva timpului, 
doar cartea care a marcat inceputul de drum al unui prozator. E 
romanul unui început în proza românească, marcând un moment de 
răscruce la care ne vom referi ori de câte ori vom trasa istoria literară a 
ceea ce a însemnat sfârşitul unui drum într-o existență colectivă 
milenară. Locul romanului său, al cărui titlu a căpătat, cum se întâmplă 
numai cu cărţile reprezentative ale unei literaturi, valoarea unei efigii, 
este de pe acum alături de cărţile care jalonează ceea ce numim calea 
cea mare a unei literaturi. 

Valeriu RÁPEANU 


„Probând o reflecţie participativă afectiv asupra destinului unei 
colectivităţi pe care istoria a adus-o într-o situaţie limită; construit ca 
un basm in mai multe părți care amână, cu dichis epic, dezlegarea 
finală; locuit de câteva personaje memorabile, între care se detaşează 
Näitä Lucean, care are ceva din suceala ţăranilor lui Ion Creangă, dar e 
bântuit câteodată (când zideşte, de exemplu, temelii de casă pe toate 
ogoarele lui) şi de vizionarismul himeric al lui Don Quijote, şi Pătru cel 
Scurt, un Sancho Panza încă mai trist şi mai nenorocos, dar încântat 
că războiul pe care l-a făcut a fost unul de-adevăratelea; scris sobru, 
dar cu grijă pentru psihologia ţărănească, una a statorniciei şi a 
circumspectiei, şi pentru particularitátile graiului oltenesc în aşa fel ca 
să dea impresia de spontaneitate şi de ingenuitate, proprii picturii naive 
a unui Ion Niţă Nicodim; vádind spirit de observaţie şi suflet de poet, iar 
peste toate, un suflu tragic, de epopee, prin care se solidarizează cu 
romanul lui Valentin Rasputin, Despărțirea de Matiora, romanul Nişte 
ţărani încheie strălucit un ciclu țărănesc dureros al literaturii române 
şi, împreună cu La Lilieci, drama în versuri a lui Marin Sorescu, 
inaugurează un altul.“ 


Constantin SORESCU 


„În cartea surprinzătoare a lui Dinu Săraru, deşi multe din 
întâmplări nu ne fac nici pe departe să izbucnim în râs, umorul are o 
parte totuşi largă, strecurându-se insidios în toate cutele ca o pânză 
freatică în toate fisurile pământului clătinat de cutremur. Nişte ţărani, 

roman realizat, pitoresc si teatral, tntruneste calitäti despre care in mod 
cert se va mai vorbi, autorul dovedindu-se un prozator foarte inzestrat, 
capabil, bineînţeles, şi de alte surprize.“ 

Constantin STĂNESCU 


„Pătru cel Scurt este un om care iese din scenă înainte de a-şi fi 
realizat visul. Viaţa lui are o doză de fragil care îl face mai interesat. 
Raportat la schema folclorică a basmului, Pătru cel Scurt e un 
«cenusotcd», care trece de la o condiţie umilă către realizarea deplină a 
personalităţii lui. Aceasta este de fapt traiectoria lui Făt Frumos şi, uzând 
de această paralelă, facem, credem, vizibilă condiţia tragică a ţăranului 
Pătru cel Scurt. Privit din perspectiva noii sale deveniri, Pătru cel Scurt 
este un bărbat care dispare înainte de vreme. Basmul se întrerupe şi se 
completează în subtextul romanului lui Dinu Săraru, Nişte ţărani, cu 
balada celui ce a murit înainte de a-şi fi trăit viata. 

Nişte ţărani este unul din romanele contemporane în care 
conştiinţa politică a scriitorului se manifestă activ, dând un sens superior 
evenimentelor. Dacă adăugăm şi calităţile de excepţie ale cărţii, 
completăm profilul uneia din cele mai reprezentative cărţi de proză 
ale ultimilor ani.“ 

Mihai UNGHEANU 


„Scris parcă dintr-o respiraţie, Nişte ţărani pur şi simplu te zguduie. 
O asemenea carte despre Tárani face cinste Ţării. Poate că sunt subiectiv, 
fiind şi eu dintre țărani, dar nu dau subiectivitatea mea pe tot aurul 
lumii. Câtă înţelegere, câtă durere şi câtă demnitate! Aveţi o inimă mare, 
domnule Dinu Săraru! Näitä Lucean şi scutierul său Pătru cel Scurt 
intră pe drept în marea literatură. Numai că la Cervantes moare Don 
Quijote, aici se stinge din viaţă scutierul — mi-a sângerat inima şi am 
plâns la moartea lui...“ 
Ion UNGUREANU 


„Am citit romanul dumitale Nişte ţărani. Mărturisesc că nu am citit 
de mult o carte de proză care să-mi răscolească într-atât sufletul. O carte 
mare, care se înscrie, cred, printre cele mai frumoase proze româneşti.“ 


Grigore VIERU 

